রাইটার্সের সামনে সেনাবাহিনীর গাড়ি আটকাল কলকাতা পুলিশ

কলকাতা: ফের সেনা-রাজ্য পুলিশ সংঘাত চরমে। এবার সেনার গাড়ি থামালো কলকাতা পুলিশ। ঘটনাটি ঘটেছে মঙ্গলবার সকালে। লালবাজার সূত্রে জানা গিয়েছে, সেনার ট্রাকের চালক বিপজ্জনক ভাবে চালাচ্ছিল। অপরদিকে, কলকাতা পুলিশ (Kolkata Police) কমিশনার লালবাজারে (Lalbazar) যাচ্ছিলেন। সেই সময়ে ওই ঘটনা ঘটে। জানা গিয়েছে, সেনাবাহিনীর ট্রাক আটকে পুলিশ কমিশনার হেয়ার স্ট্রিট থানায় খবর দিয়েছেন।

আরও পড়ুন: বঙ্গোপসাগরে নিম্নচাপ, দক্ষিণবঙ্গে ভারী বৃষ্টির আশঙ্কা

চোখের সামনে সেনা ট্রাক দাঁড়িয়ে থাকায় রাজভবন চত্বরে ভিড় জমে যায় সাধারণ মানুষের। অনেকে মোবাইল ফোনে ছবি ও ভিডিও ধারণ করেন। পরে অবশ্য পরিস্থিতি স্বাভাবিক হয়।পুলিশ জানায়, নিয়ম ভঙ্গ করলে সেনার গাড়িও ব্যতিক্রম নয়। যেভাবে শহরের অন্য যানবাহনকে ট্রাফিক আইন মানতে হয়, সেভাবেই সেনার গাড়িকেও নিয়ম মেনে চলতে হবে। অন্যদিকে সেনা কর্তৃপক্ষের তরফে এখনও কোনও সরকারি প্রতিক্রিয়া মেলেনি।

ঘটনাকে ঘিরে রাজনৈতিক মহলেও আলোচনা শুরু হয়েছে। কেউ কেউ প্রশ্ন তুলেছেন, এই পদক্ষেপ কি আইন প্রয়োগ নাকি অযথা কড়াকড়ি?

প্রসঙ্গত, রাইটার্স ও রাজভবন সংলগ্ন এলাকা সর্বদা নিরাপত্তার জন্য স্পর্শকাতর। সেই জায়গায় এমন ঘটনা ঘিরে স্বাভাবিকভাবেই কৌতূহল বাড়িয়েছে সাধারণ মানুষের।

দেখুন আরও খবর: